b'\n_START_ARTICLE_\nIvan Lunardi\n_START_SECTION_\nTekmovalna kariera\n_START_PARAGRAPH_\nLeta 1986 je v ameri\xc5\xa1kem Lake Placidu postal mladinski svetovni prvak. V mladinski konkurenci se je uspe\xc5\xa1no kosal z rojakom Robertom Ceconom, vendar pa je slednji kasneje v svetovnem pokalu dosegal veliko bolj\xc5\xa1e rezultate._NEWLINE_V svetovnem pokalu je prvi\xc4\x8d nastopil v sezoni 1986/87 na tekmi Novoletne turneje v nem\xc5\xa1kem Garmisch-Partenkirchnu in osvojil 29. mesto. Prvi ve\xc4\x8dji uspeh je dosegel v sezoni 1991/92, ko je bil v italijanskem Predazzu \xc4\x8detrti. Svojo edino uvrstitev na stopni\xc4\x8dke za zmagovalce je dosegel v sezoni 1992/93, ko je na tekmi v Lahtiju osvojil prvo mesto._NEWLINE_Na olimpijskih igrah leta 1992 v Albertvillu je osvojil 7. mesto na veliki skakalnici. Osvojil je tudi 4. mesto na svetovnem prvenstvu v Falunu leta 1993 na mali skakalnici._NEWLINE_V sezonah 1994/95 in 1995/96 ni nastopal v svetovnem pokalu, vendar po vrnitvi februarja 1997 ni dosegal dobrih rezultatov. Po sezoni 1999/00 je zaklju\xc4\x8dil kariero smu\xc4\x8darja skakalca.'